Kvalifikácia na Majstrovstvá Európy v basketbale žien 1964 bola kontinentálna kvalifikácia pre účasť na Majstrovstvách Európy 1964 v basketbale žien, ktorú organizovala Európska basketbalová federácia (FIBA Europe). Zúčastnilo sa jej 5 európskych družstiev, ktoré súťažili o 2 postupové miesta v dvoch kvalifikačných skupinách. Nováčikom kvalifikácie bolo družstvo Východného Nemecka. Kvalifikácia prebiehala od 22. apríla do 14. júna 1964.